ड्यूटी पर जा रहे चिकित्सक की सड़क दुर्घटना में हुई मौत
भास्कर संवाददाता | नावांसिटी
नावां चिकित्सालय में कार्यरत चिकित्सक डॉ. नीतेश गौड़ की ड्यूटी पर जाते समय शनिवार को दुर्घटना में मौत हो गई। जानकारी के अनुसार शनिवार को पुरानी रेलवे स्टेशन स्थित अपने घर से डॉ. गौड़ बाइक पर सवार होकर चिकित्सालय के लिए रवाना हुए।
डाॅ. नीतेश थोड़ा आगे ही बढ़े थे कि खाखड़की तिराहे के पास नमक के कट्टों से लदा हुई एक ट्रैक्टर ट्रॉली ने बाइक को पीछे से टक्कर मार दी। जिससे चिकित्सक नीचे गिर गए और ट्रैक्टर का एक पहिया उनके पेट के ऊपर से निकल गया। घायल चिकित्सक को मौके पर उपस्थित लोगों ने चिकित्सालय पहुंचाया। जहां पर डाॅ. रामदेव दूण डाॅ. नेमीचंद कुमावत ने प्राथमिक उपचार कर जयपुर के लिए रेफर किया। डाॅ. नीतेश ने जयपुर ले जाते समय रास्ते में ही दम तोड़ दिया। मृतक डाॅ. नीतेश के शव का पोस्टमार्टम करवा कर उनके पैतृक गांव डीडवाना ले जाया गया। जहां पर उनका अंतिम संस्कार किया गया।
hin_Deva kas_Deva hin_Deva hin_Deva